Rival anklager Sky for trøyejuks i Tour de France
Chris Froome og lagkameratene i Sky brukte ureglementerte trøyer som ga dem en fordel på tempoetappen i Tour de France lørdag, mener professor Frederic Grappe. Han jobber for det rivaliserende laget FDJ. Grappe sier til nyhetsbyrået AFP at trøyene som Sky-laget brukte under tourens første etappe, har luftlommer sydd inn i stoffet, og at det gir bedre aerodynamikk. Dette er ikke den første gang Sky er blitt kritisert denne helgen: Tour-vinner om Sky: – Det er noe som ikke stemmerIfølge professoren gir trøyen en fordel på om lag fem prosent, noe som tilsvarte rundt tjue sekunder på lørdagens tempoetappe. – Reglene er veldig tydelige. Man skal ikke kjøre med trøyer som har aerodynamiske fordeler. Sky har utvilsomt brutt reglene, sier Grappe. Les også: Kittel viste kjempekrefter - Kristoff punkterteI Sky-leiren avvises påstanden kontant. – Utstyret vårt er lovlig, og det er blitt godkjent av arrangørkomiteen. Vi ville aldri risikert å tape Tour de France på første etappe ved å jukse, sier sportsdirektør Nicolas Portal i Sky. Han hevder videre at andre lag bruker samme trøyemateriale som Sky. Det britiske sykkellaget hadde fire ryttere blant de åtte beste på åpningsetappen, blant dem vinneren Geraint Thomas. Tony Martin forårsaket en kjempevelt på slutten av søndagens etappe:
Det engelske laget får kritikk fra rivalene, som mener Sky lurte til seg en fordel med tempotrøyene sine.